cyanic-selkie/wikianc huggingface dataset:
Шарец
Шарец — македонски митски шарен коњ во епските народни песни за Марко Крале, со необично потекло и особини. Според народните преданија, тој него го добил од самовилите или го купил од кираџиите како грбаво ждребе. Претставен и со многу човечки особини: зборува (дури и турски), пие вино, плаче со солзи и сл. Тој ја предосетува и смртта на својот господар.
Стреличарство на Летните олимписки игри 2012
Натпреварите во стреличарство на Летните олимписки игри 2012 се одржаа од 27 јули до 3 август 2012 година. Се одржаа натпревари во четири дисциплини и сите од нив беа на Лордовиот терен за крикет во Лондон пред околу 6.500 гледачи.
Формат на натпреварување
На турнирот во стеличарство ќе учествуваат 128 натпреварувачи (по 64 во двете конкуренции) во четири дисциплини: мажи поединечно, жени поединечно, мажи екипно и жени екипно.
Натпреварувањето ќе се одвива во склад со правилата на Светската Стреличарска Федерација. Пречникот на метата од 1,22 метра се наоѓа на оддалеченост од 70 метри од натпреварувачот. Погодокот во центарот се вреднува со 10 бода, а доколку се промаши метата натпреварувачот не добива бодови. (0 бода)
Поединечно
Во поединечната конкуренција учествуваат 64 натпреварувачи во двете конкуренции. Во првата (ранкинг) рунда, натпреварувачите располагаат со 72 стрели (6 серии со 12 стрели). Брз основа на резултатот се одредуваат натпреварите во елиминационата фаза. Па така натпреварувачот што ќе издвојува најдобар резултат во првата рунда, за противник во следната рунда ќе го има натпреварувачот со најслаб резултат, итн.
Екипно
Во екипната конкуренција учествуваат 12 тимови, а секој тим има по 3 стреличари кои можат да бидат и учесници од поединечната категорија. Врз основа на резултатот од основната рунда се формира рангирањето на тимовите. Четирите најдобропласирани тимови, директно обезбедуваат пласман во четвртфиналето, додека преостанатите тимови пласирани од 5 до 12 место, ќе се борат за преостанатите 4 места.
Распоред
Сите саатници се по Британско летно време (UTC+1).
IC 5146
IC 5146 (Кожурец) — отсјајна /оддавна маглина во соѕвездието Лебед. Описот NGC се однесува на IC 5146 како јато од ѕвезди со привидна величина од 9,5 св во темна и сјајна маглина. Јатото е познато и под името Колкиндер 470. Има сјајност од +10.0 /+9.3 /+7.2. Неговите небесни координати се ректасцензија 21° 53.5" и деклинација +47° 16". Во близина се ѕвездата Пи1 Лебед, расеаното јато NGC 7209 во Гуштер и сјајното расеано јато M39 сите видливи со човековото око. Јатото е на растојание од околу 4.000 сг, и централната ѕвезда која го осветлува се создала пред околу 100.000 години; маглината е со пречник од 12 лачни минути, што е еднакво на распон од 15 светлосни години.
Кога се набљудува IC 5146, теманата маглина Бернард 168 (B168) е нераздвоив дел од тоа искуство, создавајќи темна линија која го обиколуба јатотокон запад создавајќи изглед на опашка зад јатото.
Млади ѕвездени тела
IC 5146 ѕвездородна област каде постојано се создаваат ѕвезди. Набљудувањата направени со вселснкиот телескоп Спицер и опсерваторијата Чандра забележале над стотина млади ѕбездени тела. Забележани се млади ѕвезди во двете оддавни маглини, каде гасото е јонизиран од масивните млади ѕвезди, ив во инфрацрвениот темен молекуларен облак се создава „опашка“. Најмасивната ѕвезда во областа е BD +46 3474,ѕвезда од типот B1 за која има проценка дека е 14±4 пати помасивна од масата на сонцето. Друга занимлива ѕвезда во маглината е BD +46 3471, која е пример за HAeBe-ѕвезда, ѕвезда со средна маса и силни оддавни линии во спектарот.
Список на државни водачи во 1803 година
Ова е список на државни водачи во 803 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Линиски Острови
Линиските Острови (англиски: Line Islands), познати и како Тераина или Екваторски Острови, се островска група составена од 11 атоли и ниски острови во Кирибати во Океанија. Островите се наоѓаат јужно од Хаваите и се протегаат на површина од 2.500 километри што ги прави најдолг островски венец во светот. Осум од островите се дел од Кирибати, додека останатите се дел од САД.
Општи податоци
САД тврделе дека островите се нивна територија сè до договорот од Тарава кога се признала независноста на Кирибати. Островската група географски е поделена на три подгрупи: северни, централни и јужни Линиски Острови.
Само три од островите се населени. Вкупното население на островите е 8.809 жители според податоците од 2005, од кои 5,115 се на Киритимати, 2,539 се на Табуаеран и 1,155 на Тераина. Во поглед на површината, Киритимати е најголем атол во светот. Атолот бил дел од Велика Британија во 1888 година.
Ајнхаус
Ајнхаус (Einhaus) — општина во округот Војводство Лауенбург, во Шлезвиг-Холштајн, Германија.
Демиркаписки различник
Грбавечки различник (науч. Centaurea demirkapiensis) — ендемит во флората на Македонија од семејството сложеноцветни растенија. Може да се сретне само во околината на Демир Капија, односно кај хидроцентралата Дошница.
Џибрил Сидибе (француски фудбалер)
Џибрил Сидибе (роден на 29 јули 1992 во Троа) — француски фудбалер, на  на заем од Монако и на француската репрезентација.
Рана кариера
Џибрил Сидибе игра на позицијата лев или десен одбранбен играч, но исто така може да биде користен и во средниот ред. Тој ја започна својата кариера во родниот град во тимот на Троа во 2000 година на 8 годишна возраст. Сидибе го имаше своето деби во за тимот на Троа во текот на шамионатот во сезоната 2009–10 каде што клубот настапуваше во третата француска дивизија. Тој го направи своето професионално деби на 17 септември 2010 година на натпреварот против Гренобл.
Лил
Откако ѝ помогна на Троа да се врати во Лига 1, Сидибе како 19 годишно момче потпиша за Лил во јули 2012 година, како замена за Матие Дебуши. Сидибе го имаше своето деби за Лил, на 25 август 2012 година против Ница, и тоа беше прв негов настап како стартер во Лига 1 и тој тоа го означи со постигнувајќи на гол во 59 та минута со изедначување на 2-2. Во Лил во сезоната 2012–13 на мечот број 5 против Бате Борисов во Минск на 20 ноември, Сидибе му помогна на Лил да издвојува победа, после поразот од првиот меч во Франција со резултат 3-1. Сидибе беше исклучен во второто полувреме, но Лил го одржа водството и победи со 2-0 победа, и со тоа обезбеди доволно бодови за следната фаза групата од Лигата на Шампионите 2012-13 година.
Сидибе постигна гол за израмнување, за Лил против Париз Сен Жермен во купот на Франција 2016 година, но сепак ПСЖ го доби натпреварот со 2-1.
2016-2017 сезона
На 8 јули 2016 година, Сидибе се придружи на Монако со пет годишен договор. На 22 ноември, Сидибе го постигна првиот гол преку асистенција на Бенџамин за првиот гол на Монако во 48 минута и му овозможи на Томас Лемар во 53-та минута да постигне гол за Монако и да го поразат Тотенхем со 2-1 дома во сезоната 2016-17 во групната фаза од Лигата на шампионите во групата Е во натпревар од 5 коло и да го обезбеди Монако дека ќе заврши на врвот на групата Е.
Репрезентативна кариера
Сидибе не беше дел од фудбалската репрезентација на Франција на УЕФА Евро 2016.
На 25 август 2016 година, Сидибе првпат беше повикан во селекцијата на Франција за пријателскиот натпревар против Италија и за квалификациите за светското првенство во 2018 година против Белорусија. Своето деби го направи на 1 септември на стадионот на фудбалскиот клуб Бари Св Никола одигрувајќи го целиот меч во победата со 3–1.
Рунарско
Рунарско (словенечки: Runarsko) — населба во Општина Блоке во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Без здив (филм од 1960)
„Без здив“ (француски: À bout de souffle) — француски филм од 1960 година, во режија на Жан-Лик Годар по сценариото на Франсоа Трифо. Главните улоги ги толкуваат: Жан-Пол Белмондо, Џин Себерг, Даниел Буланже, Анри-Жак Уе, Жан-Пјер Мелвил, Ришар Балдучи, Жан-Лик Годар. Филмот бил награден со „Сребрена мечка“ на Берлинскиот филмски фестивал.
Метална врска
Металната врска е хемиска врска која ги поврзува атомите во металите. Таа ја вклучува делокализираната поделба на слободните електрони низ решетката од метални атоми. Како резултат на ова, металните врски можат да се споредат со стопени соли.
Металните атоми обично содржат голем број на електрони во нивната валентна обвивка споредено со нивната периода или енергетско ниво. Овие електрони постануваат делокализирани и образуваат море од електрони, притоа обиколувајќи голема решетка од позитивни јони (катјони).
Металите имаат поголеми точки на вриење и топење, што може да укажува на посилните врски меѓу атомите.
Металното поврзување е неполарно, така што не постои (кај чистите метали) или постои многу мала (кај легурите) разлика во електронегативноста меѓу атомите кои учествуваат во врската. Електроните, пак, вклучени во ваквата врска се делокализирани низ кристалната структура на металот.
Металната врска е причина за многу физички одлики на металите, како јакоста, ковливоста, растегливоста, топлоспроводливоста, електроспроводливоста и сјајот на металот.
Метална врска е всушност електростатичкото привлекување меѓу металните атоми или јони и делокализираните електрони. Токму затоа атомите или групациите се лизгаат еден покрај друг, што резултира во карактеристичните својства на ковливост и растегливост.
Металните атоми имаат барем еден валентен електрон, тие не ги делат овие електрони со соседните атоми, ниту пак ги губат електроните за да образуваат јони. Наместо тоа, надворешните енергетски нивоа на металните атоми се преклопуваат. Тие се како ковалентни врски.
Афротерии
Афротериите (односно Afrotheria − "африкански ѕверови") се клад (или надред) на вистински цицачи каде припаѓаат златните кртови, слоновските земјоријачки, тенреките, капскиот цевкозаб, пештерниците, слоновите и моржовите.
Еволутивни врски
Оваа група е предложена само врз основа на молекуларните и ДНК анализи. Од 1990-тите, генетските анализи ја признаваат групата на афротериите како една од четирите главни групи во рамките на Eutheria (која ги содржи плаценталните цицачи). Точната поврзаност меѓу четирите еутериски кладови − афротерии, чуднозглобни (Xenarthra), лауразиотерии (Laurasiatheria) и еуархонтоглирите (Euarchontoglira) − останува недоволно објаснета. Една хипотеза предлага дека најстарото разделување меѓу афротериите и останатите три групи (Exafroplacentalia) се случило пред околу 105 милиони години, кога Африка била веќе одделена од другите поголеми копнени маси. Генетските анализи и фосилните податоци укажуваат на тоа дека групата Xenarthra се развила во Јужна Америка и дивергирала од останатите две нешто подоцна (Бореоеутерии). Лауразиотериите и еуархонтоглирите се поблиски во однос на другите два клада, и можат да се групираат заедно во таксонот Boreoeutheria.
Некои истражувачи сметаат дека овие молекуларни класификации на еутериите се прелиминарни или контроверзни, бидејќи ги растураат некои претходни групирања на цицачите кои се основаат на морфолошки одлики. На пример, редот Insectivora се состоел од многу родови и видови на мали, инсектојадни цицачи, од кои некои според новата систематика излегува дека се подалечни сродници; тие споделуваат слична анатомија и однесување само како резултат на конвергентна еволуција. Како друг пример може да послужат различните морфолошки одлики на групата Xenarthra (каде припаѓаат мравојадите, мрзливците и армадилата), кои ги воделе таксономите да ги групираат сите други еутериски цицачи во таксонот Epitheria, при што Xenarthra се појавувала како најдалечна група. Друга реконструкција ја сместува Xenarthra заедно со Аfrotheria во кладот Atlantogenata, како сестрински клад на Boreoeutheria.
Систематика
За афротерии се сметаат неколку рецентни редови на цицачи:
NGC 6624
Објектот бил предмет и на други истражувања, па освен како NGC 6624 се споменува и како GCL 93, ESO 457-SC11.
Откривање
Објектот е откриен на 24 јуни 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6624 е од видот VI. Видливиот сјај со голо око изнесува 7,6 m. NGC 6624 има само една позната привидна димензија, која изнесува 8,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 23 м 40,5 с, а неговата деклинација, односно висината на лакот на тој агол, -30° 21' 38"".
Други поделби
Проучување на NGC 6624 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 378; додека во Каталогот на основни ѕвезди (GSC) е групиран под бројот 7393. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 3.
Регионален пат 2231
Регионален пат 2231 (ознака: Р2231) — регионален пат во Македонија, со насока на движење север-југ. Има вкупна должина од 36,2 километри и 2 делници. Патот започнува во градот Гостивар и ја преминува планината Буковиќ кај селото Ќафа, спуштајќи се кон градот Кичево.
Патот е прекинат помеѓу Трново и Туин.
Делници
Регионалниот пат 2231 според Јавното претпријатие за државни патишта има вкупно 2 различни делници.
Фредебург
Фредебург (Fredeburg) — општина во округот Војводство Лауенбург, во Шлезвиг-Холштајн, Германија.
Јан Ханкок
Јан Френсис Ханкок (Ian Hancock, ромски: Yanko le Redžosko; р. 29 август 1942) — британски јазичар и политички активист. Тој е роден во Лондон и се смета за еден од главните ромолози.
Ханкок е директор на Програмата за ромски студии, како и на Центарот за ромски архиви и документација при Универзитетот во Тексас, каде што е професор по англиски, јазичарство и азиски студии од 1972 година. Тој бил претставник на Ромите во Обединетите нации и бил член на Советот на Американскиот музеј на холокаустот во време на претседателството на Бил Клинтон за кого Ханкок тврди дека има ромско потекло. Тој исто така бил претставник на Ромите на доделувањето на Наградата во чест на професор Торолф Рафто во 1997 година.
Драгоцени куќи на Англија
Денес во групата спаѓаат девет куќи, и заедно со нивните историски сопственици, тие се:
L1014
L1014 — темна маглина во соѕвездието Лебед. Можно е да е меѓу најцентрално збиените мали темни облаци, што укажува на најраните фази на процесот на ѕвездообразба. Овој облак во својот центар има многу млада нискомасивна ѕвезда, именувана како L1014 IRS; некои астрономи мислат дека ѕвездата е кафеаво џуџе или пак натрапничка планета во најраниот развој на својот живот.
Филозофија на јазикот
Филозофија на јазикот — дел од филозофијата кој особено се интересира за значењето или смислата, за употребата на јазикот, неговото изучување и процесот на негово создавање, неговото разбирање, комуникацијата, толкувањето и преводот, како и односот на јазикот со стварноста. Иако филозофските проблеми кои произлегуваат од јазикот биле предмет на анализа уште од времето на Платон и Ариистотел, како и за време на средновековната филозофија, она што го нарекуваме филозофија на јазикот, како засебно научно поле, е всушност аналитичката традиција која се јавува во ХХ. век, претежно во англосаксонската филозофија. Сепак, континенталната филозофија го нема запоставено јазикот, иако има развиено инаков пристап, третирајќи го јазикот како дел од логиката, или пак поаѓајќи од херменeвтички или семиотички стојалишта.
Оваа дисциплина честопати поаѓа од одредени епистемолошки и метафизички поставки, а е во тесна врска и со филозофијата на духот, логиката, семиотиката и општата лингвистика. Главен проблем кон кој се насочени филозофските размисли, е природата на јазикот, односнот на јазикот со стварноста, проблемот на значењето, и вистината. Особено често прашање е како еден исказ го добива своето значење, односно што му дава смисла на еден исказ, а оттаму што прават јазичните говорници со смислените искази, односно како комуницираат, која е врската помеѓу јазикот и светот. Во континенталната традиција се издвојуваат следниве филозофи кои имаат работено на јазикот: антички филозофи како Платон и Аристотел, Мартин Хајдегер, Жак Дерида, Ханс Гадамер, Вилијам Дилтај итн. Во аналитичката филозофија значителен придонес имаат дадено: Готлоб Фреге, Бертранд Расел, Лудвиг Витгенштајн, Џон Серл, Пол Грајс, Џ. Л. Остин и други.
Градиште (Град)
Градиште — градиште уште од времето на енолитот, сместена на рид над селото Град, во источниот дел на Македонија. Со археолошките истражувања од 2001 година, „Градиште“ бил датиран како доцноантичкиот град Армонија.
Денес, тврдината издигнувајќи се над селото Град претставува туристичко одредиште и буди љубопитност кај посетителите.
Истражувања
Постари истражувања во атарот на селото била откриена голема тава со грчки монети од градот Хистие (Евбеја) од и  век п.н.е., со што се докажува дека имало населба и во хеленистичкиот период. Истата населба продолжила да постои и за време на римскиот период.
На самиот рид се пронајдени голем број на монети од римскиот период и рановизантиско време. Пронајдени се камени садови и керамика од сите периоди. Откопани се и голем број на питоси.
Во 2001 година, археолозите пронашле фигура од метал на женско божество — мајка со жртвеник, која потекнува од пред околу 5.500 години. При истите истражувања ископана е енолитска куќа, во состојба каква што била во тоа време. Во неа имало огниште со четири керамички садови. На тоа подрачје се откриени и брозенодобски населби. Во текот на истата година, наоѓалиштето било датирано како доцноантички град Армонија.
Список на државни водачи во 197 година
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Градиште (Град)
Истражувања
Досега во Град не е пронајдена ранохристијанска црква, иако преданието говори дека во селото имало повеќе цркви.
Во средниот век имало развиен црковен живот, за што сведочат бронзените крстови пронајдени во 2001 година.
Проѕирност
Кога светлината доаѓа во допир со материјалот, таа може да стапи во интеракција со него на неколку начини, веќе според типот на светлината (брановата должина, честота, енергија, итн.) и типот на материјалот. Светлосните бранови стапуваат во интеракција со објектите преку комбинација на одразот (рефлексија), пропустливоста и прекршувањето (рефракција).
Некои материјали, како на пр. стаклото или чистата вода, овозможуваат да светлината која паѓа врз нив биде пропуштена при што многу малце од истата се рефлектира; таквите материјали се нарекуваат оптички транспарентни. Отсуството на структурни дефекти (празнини, пукнатини итн.) како и молекуларната структура на повеќето течности овозможуваат извонредна оптичка трансмисија.
Материјалите кои не дозволуваат трансмисија на светлината се нарекуваат непроѕирни. Многу такви супстанции имаат хемиски состав кој вклучува т.н. апсорпциони центри. Бројни супстанции се селективни во апсорбирањето на честотите од белата светлина. Тие апсорбираат одредени делови на видливиот спектар, додека пак останатите делови ги рефлектираат.
Варава
Варава (арамејски: בר-אבא, Bar-abbâ = „татков син“) — новозаветна личност спомната во врска со Страстите Христови. Според Новиот завет, тој е убиец и насилник, заробен во исто време со Исус Христос. Според традицијата по повод празникот Пасха, осудениот требало да биде помилуван, а римскиот управител Понтиј Пилат им нуди на насобраната толпа да избере помеѓу Исус и Варава, а народот поттикнат од „првосвештениците и старешините“ се залага за Варава.
Мелдорф
Мелдорф (Meldorf) — град во округот Дитмаршен, во сојузната покраина Шлезвиг-Холштајн, Германија. Градот е сместен на устието на реката Миле, недалеку од брегот на Мелдорфскиот Залив.
Градот претставува административно седиште на општинската заедница Среден Дитмаршен.
Историја
Првпат бил споменат пред 1250 година и служел како главен град на Дитмаршен, која тогаш била селска република, сојузник со Ханзата. Градот бил опколен во 1500 година, кога кралот Ханс од Калмарскиот сојуз се обидел да ја освои републиката. Неговите сили биле победени од сиромашната армија при Битката кај Хемингштет. Во 1559 година, републиката била освоена, а градот ги изгубил своите права, кои повторно ги стекнал во 1869 година.
Мелдорф претставува родно место на математичарот Олаус Хенричи.
Збратимени градови
Мелдорф е збратимен со следниве градови:
Хилдерик II
Хилдерик II е крал на Франките од Австразија од 662 до 673, потоа крал на сите Франки од 673 до 675.
Биографија
Роден околу 655, тој е помалиот син на кралот Хлодовик II и на кралицата Батилда. Дошол на престолот на Австразија на возраст од осум години. Управувањето со кралството било вршено од страна на неговиот советник, мајордомот на палатата, Вулфоалд. Во 673, кога Теодорих III бил симнат од престолот, Хилдерик ги обединил кралствата на Франките – спојувајќи ја Неустрија со Австразија. Го сместил својот брат во манастирот Сен-Дени за да го заштити од оние кои го симнале од престолот. За свој духовен советник го земал владиката Леже од Отен.
Смртта на кралот
Поради својот карактер кралот не бил омилен кај сите моќници. Затоа, во 675, Неустријците организираат завера за да го отстранат. Главен на оваа завера бил Бодилон, франкиски благородник кој бил претходно морал да истрпи телесна казна од страна на кралот. Во шумата Ливри близу до Шел, со неговите пријатели Ингоберт и Амалберт, Бодилон чекал кралот да замине на лов каде го убил и него и неговата сопруга, кралицата Билихилда, тогаш бремена. Дознавајќи за тоа, советниците на кралот на чело со Вулфоалд побегнале во Австразија. Кралот Хилдерик имал само 20 години и не оставил ниеден наследник. Тој бил закопан во Сен-Жермен-де-Пре, близу Париз каде во 1645 биле најдени гробовите на кралот, на Билихилда и на нивното дете Дагоберт. По смртта на кралот, неговиот брат Теодорих го наследил престолот.
Извори
- "Животот на војводата Пипин Стариот" (околу 760) :
- * ''Животот на Св.Леже владика од Отен (околу 680) :
Бару (вулкан)
Бару, порано познат под името Чирики   (Barú) е вулкан во Панама, највисоката точка на земјата, највисокиот вулкан на југот на Средна Америка.
Основни информации
Станува збор за неактивен вулкан, последната голема ерупција се случила околу 500 години, помала ерупција е позната и околу 1550 година. Во 2006 година имало мал земјотрес, што предизвикал загриженост дека ерупцијата може да се повтори. Ширината на кратерот е околу 6 км.
Популарната туристичка рута Кетцалес, долга 12 километри, води до врвот на вулканот. Западно од вулканот се селата Серо Пунт и Вулкан, на исток се наоѓа градот Бокете. Недалеку од Серо Пунт, зачувани се урнатините на антички град, кој бил уништен од ерупција.
Се препорачува да се искачите на вулканот на патот од Бокете, оваа патека е долга 22 километри и бара помала физичка подготовка од патот од 13,5 километри од Камисета.
Повремено на врвовите паѓа снег и температурата се спушта под 0°C.
Рожанче
Рожанче (словенечки: Rožanče) — населба во Општина Блоке во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Мира Бањац
Мира Бањац (Ердевик, 4 ноември 1929) — српска филмска, телевизиска и театарска глумица, една од најголемите живи ѕвезди на југословенскиот филм.
Животопис
Мира Бањац, вистинско име '''Маријана Т. Бањац''', припаѓа на првата генерација на глумци, која дипломирала драма во училиштето во Нови Сад (1950). Покрај кратките обврски во театрите во Сремска Митровица (1949-1951) и Националниот театар во Бања Лука (1953-1955), таа работела во српскиот национален театар во Нови Сад (1951-1970). Во  1970 година се преселила во Белград и станала член на Студиото 212.
Награди и признанија
Таа има освоено бројни награди, меѓу кои се:
IC 28
IC 28 — галаксија во соѕвездието Водолија, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 28 се споменува и како ESO 602-5, MCG -4-52-33.
Откривање
Објектот е откриен на 22 август 1892 година од страна на Стефан Жавел.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 22 ч 19 м 3,6 с, а неговата деклинација, односно висината на лакот на тој агол, -20° 56' 24". Положбениот агол на објектот е во износ од 36°.
Други поделби
Проучување на IC 28 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 68558.
Кристијан Хајгенс
Кристијан Хајгенс (Christiaan Huygens; - ) — холандски математичар, астроном, физичар и хоролог.
Хајгенс бил син на богат холандски трговец. Францускиот филозоф Рене Декарт го насочил во првите проучувања, а студирал право и математика на Универзитетот во Лајден пред да се посвети на науката. Освен инзвонредната теорија за светлината, тој е познат и по значајниот научен придонес, на пример, развојот на начинот на пресметување и првата книга за теоријата на веројатноста. Тој ги конструирал најсовршените телескопи во тоа време, го открил најголемата месечина на Сатурн и го открил часовникот со клатно.
Dream Theater
Dream Theater се прогресивна метал група, формирана од три студенти на музичкиот универзитет Беркли во 1985. Во дваесет и едната година од нивното формирање тие постанаа едни од комерцијално најуспешните прогресивни групи, по актуелноста на прогресивниот рок во средината на седумдесеттите години, иако се релативно непознати во мејнстрим поп и рок круговите. Нивните два најдобро продавани албуми се: Податотекаs and Words (македонски: Слики и зборови) од 1992 кој стана златен албум и се смета за зачеток на прогресивниот метал, иако достигна само до местото број 61 на Billboard 200 топ-листата; и Octavarium од 2005, кој достигна до местото број 36 место на Билборд 200.
Групата е добро позната по техничкиот квалитет на секој инструменталист, освојувајќи многу награди од музички магазини. Тие се високо ценети од страна на голем број од најславните имиња на рок и метал музиката, што често доведува до соработка помеѓу членовите на Dream Theater со многу други добро познати музичари. Во славен пример, гитаристот Џон Петручи беше именуван за трет гитарист на турнејата G3 со Стив Ваи и Џо Сатриани, следејќи ги стапките на Ерик Џонсон, Роберт Фрип, Ингви Малмстин и други влијателни гитаристи.
NGC 4025
NGC 4025 — спирална галаксија во соѕвездието Голема Мечка, заведена во Новиот општ каталог на длабоконебесни тела.
Dream Theater
Историја
Главна статија: Историја на Dream Theater
NGC 4025
Објектот бил предмет и на други истражувања, па освен како NGC 4025 се споменува и како UGC 6982, MCG 6-26-64, DDO 107, CGCG 186-80, KUG 1156+380.
Dream Theater
1985 - 1990
Dream Theater бил оформен како група во 1985 од гитаристот Џон Петручи, басистот Џон Мјанг и тапанарот Мајк Портној додека студирале на музичкиот факултет Беркли во Бостон, Масачусетс. Кевин Мур, другар на Петручи од средно училиште, бил регрутиран како клавијатурист, додека пак Крис Колинс како вокалист.
NGC 4025
Откривање
Објектот е откриен на 17 март 1787 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Dream Theater
1985 - 1990
Квинтетот се договорил за името Majesty за нивната ново-формирана група (име инспирирано од описот на Портној на крајниот дел на „Bastille Day“ на групата Rush), и трите студенти на Беркли се откажале од училиштето за да се концентрираат на групата.
NGC 4025
Податоци од набљудување
Според морфолошката класификација на галаксиите, NGC 4025 е од видот SBc. Видливиот сјај со голо око изнесува 13,6 m, а оној во рамките на интервалот од минималната до максималната честота 14 m, додека површинскиот сјај изнесува 15 m/лм2. NGC 4025 има привидни димензии од 2,5' х 1,4'.
Dream Theater
1985 - 1990
Нивниот прв поголем снимен проект бил насловен Majesty demos (македонски: демата на Majesty), колекција на идеи и дема кои биле издадени во 1986. Првичниот тираж од 1.000 бил распродаден за шест месеци, и дабовани копии на аудио касетите брзо се рашириле на сцената на прогресивниот метал низ целиот свет.
NGC 4025
Астрономски податоци
Објектот е од епохата Ј2000.0. Положбениот агол на објектот е во износ од 31°.
Dream Theater
1985 - 1990
Во секој случај, во ноември 1986, по неколку месеци на компонирање и настапување заедно, Крис Колинс ја напуштил групата поради креативни разлики со другите членови. По една година обиди да се пронајде замена, Чарли Доминичи, кој бил далеку постар и поискусен од било кој друг во групата, успешно поминал на аудицијата за влез во групата. Со стабилноста која назначувањето на Доминичи ја донела на Majesty, тие започнале да свират на сè поголем број на шоуа во областа на Њујорк и се здобиле со значително количество на внимание за група која сè уште немала издадено албум.
NGC 4025
Други поделби
Проучување на NGC 4025 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 37738. Во рамките на атласот на длабокото небо, Уранометрија 2000.00, објектот припаѓа на групата означена со бројот 107; додека во Каталогот на основни ѕвезди (GSC) е групиран под бројот 3014. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1559.
Dream Theater
1985 - 1990
Кратко откако Доминичи се приклучил кон групата тие биле приморани да го променат своето име кога друга група под името Majesty се заканила со легални мерки. Се размислувало за разни имиња сè додека таткото на Портној не го предложил името Dream Theater (македонски: Театар на сништата), име на сега веќе рушениот филмски театар во Монтереј, Калифорнија.
Тие го потпишале нивниот прв договор за албум со Mechanic (дел од Music Corporation of America), во 1988 и го снимиле нивниот деби албум. Албумот не бил голем успех.
When Dream and Day Unite бил издаден во 1989 со многу помалку фанфари отколку што се очекувало. Mechanic ги откажале повеќето од финансиските ветувања кон групата пред потпишувањето на договорот, така што тие биле ограничени да свират околу областа на Њујорк. Промоционалната турнеја за албумот се состоела од само пет концерти, сите од кои биле или во Њујорк или Род Ајленд.
По четвртата од овие свирки Доминичи бил отпуштен поради лични и креативни разлики помеѓу него и остатокот од групата. Но, кратко потоа Марилион ги замолиле Dream Theater за свирка во Риц хотелот во Њујорк, така што на Доминичи му била дадена шансата да настапува за последен пат. Дури две години после тоа Dream Theater назначуваат постојан пејач во поставата.
1991 - 1994
Во нивното барање за нов пејач тие примиле на аудиција над 200 луѓе, меѓу кои и поранешниот фронтмен на Fates Warning - Џон Арч, но сите биле одбиени поради различни причини. Во 1991 им пристигнала аудио касета од канадскиот пејач на бендот Winter Rose - Кевин Џејмс ЛаБри, кој бил веднаш превезен до Њујорк за правилна аудиција. По кратка пробна сесија тој бил примен за пејач со полно работно време, и започнал да го користи неговото средно име, Џејмс, за да се избегне забуна помеѓу него и Кевин Мур.
Следните неколку месеци, групата продолжила со свирење и работела на вокалните делови за сета музика која ја имале напишано до таа точка. Издавачката куќа ATCO (сега издавачка куќа EastWest) потпишала договор со Dream Theater за седум албуми и демо со три песни (подоцна објавено во јавноста како The ATCO Demos преку фан клубовите на Dream Theater).
Првиот албум кој бил издаден според нивниот нов договор бил Images and Words во 1992, првиот од многуте албуми на Dream Theater снимени во студијата BearTracks. Песната „Pull Me Under“ се здоби со голема слушаност и популарност на радио, и како резултат издавачката куќа издаде видео клип за промоцијата, којшто имаше голема ротација на MTV.
Успехот на „Pull Me Under“, комбиниран со неуморните турнеи низ САД и Јапонија помогнаа Images and Words да стане златен албум во САД и платинест албум во Јапонија. Албумот наиде на одобрување од критичарите и се смета за најважен албум во развојот на прогресивниот метал. Тој албум е комерцијално најуспешниот албум на Dream Theater од сите.
Следела турнеја на Европа во 1993, во која што било вклучено шоу во популарниот лондонски џез клуб „The Marquee“. Тоа шоу било снимено и издадено како Live at the Marquee, првиот официјален албум на Dream Theater во живо, и видео компилација на нивните јапонски концерти (измешани со снимки во документарен стил од делот од турнејата зад сцената) била издадена како Податотекаs and Words: Live in Tokyo.
Желни да работат на свеж материјал, Dream Theater се повлекле во студиото во мај 1994. Сесиите од 1994 биле првите во кои Dream Theater пишувале музика како целина која била специфично наменета за еден албум, бидејќи Images and Words бил целосно компониран без вокалист и со несигурна иднина што се однесува на снимањето.
Awake, третиот студиски албум на Dream Theater, бил издаден во октомври 1994. На него се наоѓаат песни со прилично потежок звук од претходните изданија на групата, што предизвикало критики од страна на долго-годишните обожаватели, не сепак бил добро прифатен од страна на критичарите и со тоа групата се здобила со нови обожаватели. Кратко по снимањето на албумот Мур им кажал на другите членови на групата дека сака да се концентрира на своите музички интереси и дека ќе се откаже од Dream Theater. Ова го разнишало бродот на група која уживала само две години стабилност по нестабилна прва полудеценија, но Мур не бил повеќе заинтересиран за живот на музичар кој прави турнеи ниту пак за брендот на прогресивен метал кој го изведува Dream Theater, па така двете странки заминале по своите патишта.
Како резултат на тие вести, групата морала да се тревожи да пронајде замена на клавијатури наместо да организира турнеи.
1995 - 1998
По петицијата на обожавателите до издавачката куќа EastWest, групата ја снимила нивната претходно неиздадена песна „A Change of Seasons“ и ја дистрибуирале како мини-албум (EP) со колекција од живи преработки. По серија кратки концерти за промоција на мини-албумот, Dream Theater влегле повторно во студиото за изработување на нивниот нов албум.
Сè на сè, биле напишани песни во времетраење од скоро два компакт дискови вклучувајќи и 20-минутен следбеник на песната од Images and Words - „Metropolis Part 1: The Miracle and the Sleeper“. Но, издавачката куќа не го дозволила издавањето на двоен албум бидејќи сметале дека 140-минутен албум не би бил прифатлив за јавноста, па така половина од песните морало да бидат отстранети.
Со притисокот кој го вршела издавачката куќа врз бендот да присвојат звук кој е повеќе мејнстрим, EastWest го донеле продуцентот Дезмонд Чајлд да работи со Петручи на повторното пишување на текстот за неговото демо „You Or Me“ (македонски: „Ти или јас“). Целата група од корен ја преработила музиката за таа песна, и таа се појавила на албумот насловена како „You Not Me“ (македонски: „Ти не јас“), во форма која едвај е слична на оригиналот.
Материјалот кој се нашол на албумот бил издаден како Falling Into Infinity, албум кој добил мешан прием од традиционалните обожаватели на групата. И покрај тоа што албумот содржел некои многу прогресивни звуци, песните како „Hollow Years“ (македонски: „Шупливи години“) и „You Not Me“ (македонски: „Ти не јас“) ги натерале некои да веруваат дека тоа е зора на нов, мејнстрим ориентиран Dream Theater, исто како што издавањето на Empire претходно го донесе истото престројување за Queensrÿche. Албумот бил и критичко и комерцијално разочарување.
Во скорешните години, албумот е рехабилитиран до некој степен, и интересот се вратил кога Портној посочил дека неискористените песни - вклучувајќи попрогресивни песни како „Raise the Knife“ - ќе бидат издадени преку издавачката куќа на Портној YtseJam.
За време на европскиот дел од светската турнеја Falling Into Infinity, два настапи биле снимени за албум во живо насловен како Once In A LIVEtime, во Франција и Холандија. Албумот бил издаден одблизу во истото време како и спотот 5 Years in a LIVEtime, кое го прикажувало времето од напуштањето на групата на Кевин Мур па сè до промоционалната турнеја Falling Into Infinity.
1999 - Сегашност
Вооружени со уште еден нов член, Dream Theater влегле во студиото на BearTracks уште еднаш да го напишат и снимат својот следен албум. Можеби како одговор на одбивноста кон Falling Into Infinity, овој пат нивната издавачка куќа ѝ даде на групата целосна слобода со својата музика. Следбеникот на „Metropolis Part 1“ од Images and Words којшто бил напишан за време на сесиите за Falling Into Infinity (но не бил искористен на тој албум), бил земен како првата композиција на која што тие требало да работат.
Тие одлучиле да ја напишат одново и да ја продолжат 20-минутната песна со свеж, нов член на групата во концептуален албум, со приказна која се врти околу теми како реинкарнација, убиство и предавство. За да избегнат бранувања во јавноста кај своите обожаватели, постоела голема тајност во врска со процесот на пишување и на снимање. Единствените нешта кои обожавателите ги знаеле пред издавањето на албумот биле една список на песни која била издадена за јавност против волјата на групата, и датата на издавање. Обожавателите не знаеле ништо за насловот, за музиката, дури ни за фактот дека тоа ќе биде концептуален албум.
Во 1999, Metropolis, Pt. 2: Scenes From a Memory бил издаден со високи критички оценки. Бил пречекан како ремек-делото на Dream Theater од страна на многу обожаватели и критичари, и покрај тоа што стигнал само до местото број 73 на топ листите. 'Scenes...' може да се спореди со Operation: Mindcrime на Queensrÿche, друг концептуален прогресивен метал албум издаден една декада порано.
Ова шоу, последната северноамериканска дата на шоуто, било снимено како првото DVD издание на групата. По многу технички одложувања, обожавателите на Dream Theater конечно добиле пристап до тоа DVD насловено Metropolis 2000, во почетокот на 2001. Кратко по неговото издавање, групата изјавила дека аудио верзија на концертот, со целиот сет од четири часа (голем дел од кој морал да биде скратен од тоа DVD за да се зачува простор) ќе биде издадена кратко потоа.
Six Degrees of Inner Turbulence бил прифатен многу добро од критичарите и печатот. Тој бил најпублицизираниот албум на Dream Theater по Awake, дебитирајќи на Билборд топ листите на местото број 46 и на Билборд Интернет топ листите до местото број 1. Но, на некои обожаватели им недостигала комплексноста на групата од порано, која почнала да се губи и да се заменува со издолжени виртуозни сола.
Во текот на следната година и половина групата повторно направила турнеја околу светот, со продолжено живо шоу вклучувајќи неколку специјални свирки со „преработени албуми“ (видете го делот Преработени песни, подолу), на коишто тие во целост ги свиреле албумите Master of Puppets на Metallica и The Number of the Beast на Iron Maiden.
Со завршувањето на нивната промоционална турнеја и разните странични проекти, Dream Theater влегле во студиото да го снимат она што подоцна станало Train of Thought, нивниот најтежок албум до таа точка, напишан за само три недели. Албумот бил критичен успех, но имал поларизирачки ефект, бидејќи застранил значителна пропорција од обожавателите на Dream Theater (процес кој всушност започнал со албумот „Six Degrees... “) кои уживале во традиционалното влијание на прогресивните рок групи како што се Yes или King Crimson отколку во модерните музи на Dream Theater како што се Tool и Metallica. Без разлика, тоа ја проширило базата на обожаватели во нова територија, онаа на мејнстрим метал музиката, и на алтернативниот метал.
По завршувањето на нивната Train of Thought промоционална турнеја во 2004, Dream Theater влегле во The Hit Factory студијата во Њујорк за да го снимат својот осми албум. Како што испаднало, тие биле последната група која било кога снимала во тоа познато студио, и откако ја завршиле нивната последна сесија, светлата во студиото биле исклучени засекогаш.
Најновиот албум, Octavarium, бил издаден на 7 јуни 2005 и го одвел звукот на групата во уште еден нов правец. Меѓу неговите осум песни се наоѓа продолжението на палетата на Портној - „Alcoholics Anonymous“ (The Root of All Evil; чекори 6-7 во планот од 12), како и самата насловна песна, епска песна која ѝ парира на A Change of Seasons низ која се проткајуваат неколку музички стилови во нејзиното 24-минутно времетраење. Како скоро секој албум од групата, Octavarium добил мешани критики од обожавателите и бил предмет на жешка дебата. Поточно, некои обожаватели сметале дека групата премногу подлегнувала на влијанијата на другите групи (на пр. „Never Enough“ била споредувана со песната „Stockholm Syndrome“ на Muse и релативно про-радио песната „I Walk Beside You“, која комбинира звук сличен на оној на U2 и Coldplay помешан со оној на Питер Сетера). Octavarium бил последниот албум од нивниот договор со издавачката куќа Elektra, и идните договори за снимање/дистрибуција сè уште не се потпишани. Во секој случај, Dream Theater планираат да започнат со работа на нивниот следен албум во есента 2006.
Dream Theater биле континуирано на турнеја низ 2005 и 2006 со цел да ја прослават својата 20-годишнина како група, вклучувјаќи и главно место на фестивалот Gigantour. За време на едно шоу на 2 август 2005 во Далас, групата ја изрази својата почит кон покојниот виртуоз на гитара на групата Pantera - Дарел Абот (Дајмбег Дарел) со изведувањето на Cemetery Gates како интро; тоа што ја направи изведбата позабележителна било неочекуваното појавување на колегите музичари Расел Ален, Бартон Бел and Дејв Мастејн, кој ѝ се придружил на групата на бина за да изведува делови од песната.
Dream Theater подоцна заминале од Gigantour и продолжиле со своја серија на концерти; турнејата завршила со настап во познатата музичка сала Radio City Music Hall во Њујорк на 1 април 2006, кој бил снимен за CD/DVD наречено SCORE. Тие биле издадени на 29 август 2006 преку издавачката куќа Rhino.
Концертна репутација
Низ нивната кариера, шоута во живо на Dream Theater постепено станувале поголеми, подолги, поразновидни, и помалку рестриктивни. Најочигледниот пример за ова е нивата политика за вртежна изведба на песните. Тоа значи, секоја вечер на секоја турнеја има свој распоред на песни за свирење кого што го составува Портној користејќи прецизен процес којшто осигура дека распоредот е компленто уникатен. Факторите како распоредите на песните од претходните градови се земаат предвид за да се осигураат дека луѓето кои ги гледаат Dream Theater повеќепати во истата област нема да ги видат истите песни изведени двапати, и дури и распоредот на песните од последниот пат кога групата била во градот се зема предвид за придобивка на обожавателите кои ја гледаат групата на последователни турнеи.
За ова да биде возможно, групата се подготвува за свирење на мнозинството од нејзиниот каталог за секој настап, зависејќи од што Портној ќе одлучи да програмира за таа вечер. За овој процес е потребно воведување на многу сложен систем на осветлување со цел да се вчитаат претходно-конфигурирани поставки за осветлувањето во зависност од поединечните песни.
Должината е друг уникатен елемент на концертите на Dream Theater. Нивните сè-светски турнеи, од Six Degrees of Inner Turbulence, предоминантно се таканаречени „Вечер со...“ турнеи, во коишто групата изведува најмалку три часа со одмор и без предгрупа. Шоуто коешто било снимено за Live Scenes From New York било скоро четири часа долго (ЛаБри хумористично се извинил на публиката за „краткиот настап“ по шоуто) и резултирало со скоро хоспитализирање на Портној.
Исто така, се среќава значајна доза на хумор, обичност и импровизација на сред еден концерт на Dream Theater. На сред „A Change of Seasons“ често се случува да се цитираат песни како оние од професионалната американска бејзбол лига MLB и Симпсонови, при што Рудес рутинирано ги модифицира неговите соло секции во оваа песна и други, често кога ја свири „When The Water Breaks“ (македонски: „Кога пука водењакот“) од Liquid Tension Experiment 2. Други цитати вклучуваат „Mary Had a Little Lamb“ за време на песната „Endless Sacrifice“ на Gigantour, дел инспириран од парна оргула во песната „Under a Glass Moon“, и турскиот марш на концерт во Истанбул. На најскорешната „Светска турнеја за 20-тата годишнина“ Рудес отсвирил дури и краток дел од „Twinkle, Twinkle, Little Star“ за време на еден дел од „Endless Sacrifice“. За време на As I Am во Бангкок во јануари 2006, Рудес отсвирил во почетнички стил многу исецкана дурска скала неколкупати нагоре и надолу пред иструменталниот дел.
Можеби најекстремниот пример на непредвидливата структура на концертите на Dream Theater е од времето на Дерек Шерениан. Имено, на избрани шоуа, сите членови на групата ги разменуваат инструментите и изведуваат настап како „Nightmare Cinema“ (македонски: „Кино на кошмарите“)" (приближно спротивно на „театар на сништата“). Тие вообичаено изведувале преработка на „Perfect Strangers“ од Deep Purple, или пак во една прилика „Suicide Solution“ на Ози Озборн.
Слично, на некои шоуа Шерениан, Петручи и Портној се качувале заедно на сцената под името „Nicky Lemons and the Migraine Brothers“ (македонски: „Ники лимоните и браќата Мигрена“). Шерениан носејќи боа шал и очила за сонце изведувал поп-панк песна насловена „I Don't Like You“ (македонски: „Не ми се допаѓаш повеќе“) со Петручи и Портној како следечки вокали.